L 228/60
BG
Официален вестник на Европейския съюз
15.9.2023 г.
(2) отказите или аномалиите на такава автоматизирана система за координация се сигнализират ясно на ръководителя или ръководителите на полети, отговарящи за координирането на полетите в предаващия орган; (3) предупрежденията, свързани с обмена на информация за системата, се сигнализират на съответните работни места; (4) информацията относно съответните процеси за обмен на информация за системата се предоставя на ръководителите на полети; (5) ръководителите на полети разполагат със средства за модифициране на обменената полетна информация.“; г) вмъква се следната точка ATS.OR.446: „ATS.OR.446 Данни от обзора а) Доставчиците на обслужване на въздушното движение не могат да използват данни от устройствата за запитване в режим S, които функционират под отговорността на трета държава, ако разпределението на кодовете за запитване не е било координирано.
б) Доставчиците на обслужване на въздушното движение гарантират, че са въведени необходимите функционални възможности, които позволяват на ръководителите на полети да идентифицират индивидуално въздухопла­ вателните средства, като използват технологията въздух—земя за идентифициране на въздухоплавателни средства, както е описано в допълнение 1. в) Доставчиците на обслужване на въздушното движение трябва да гарантират непрекъснатост на работата в рамките на въздушното пространство под тяхна отговорност и на границите със съседни блокове въздушно пространство чрез прилагане на подходящи минимални изисквания за сепарация на въздухоплавателни средства.“; д) в точка ATS.TR.230 се добавя следната буква в): „в) Координацията на прехвърлянето на контрола между органите, които предоставят обслужване по контрол на района в европейския район (EUR) на ИКАО, или когато това е договорено със или между други органи за контрол на въздушното движение, се подпомага от автоматизирани процеси, както е определено в допълнение 2.“; е) добавят се следните допълнения 1 и 2: „Допълнение 1
Индивидуално идентифициране на въздухоплавателните средства чрез използване на технологията въздух—земя за идентифициране на въздухоплавателни средства съгласно изискванията на точка ATS.OR.446, буква б) За да се идентифицират индивидуално въздухоплавателните средства се използва технологията въздух—земя за идентифициране на въздухоплавателни средства по следния начин: a) Доставчикът на обслужване на въздушното движение декларира пред управителния орган на мрежата обемите на въздушното пространство, в които е установена индивидуалната идентификация на въздухоплавателните средства чрез използване на технологията въздух—земя за идентифициране на въздухоплавателните средства.
б) На въздухоплавателното средство се задава код A1000 за разпознаване за вторичния обзорен радар (SSR), когато индивидуалната идентификация на въздухоплавателното средство е установена чрез използване на технологията въздух—земя. в) Освен когато се прилага някое от условията, посочени в буква г), кодът A1000 за разпознаване за SSR се задава на отлитащо въздухоплавателно средство или на въздухоплавателно средство, за което в съответствие с буква ж) се изисква промяна на кода, когато се прилагат следните условия: 1) идентификацията на въздухоплавателното средство по технологията въздух—земя отговаря на съответните данни в полетния план за това въздухоплавателно средство; 2) управителният орган на мрежата е съобщил, че конкретното въздухоплавателно средство отговаря на условията за задаване на код A1000 за разпознаване за SSR.
г) Не се задава код A1000 за разпознаване за SSR на въздухоплавателните средства, посочени в буква в), ако е приложимо едно от следните условия: 1) в резултат на непредвидени смущения в работата на наземния обзорен датчик доставчикът на аеронавигационно обслужване е въвел извънредни мерки, които изискват задаването на дискретни кодове за SSR на въздухоплавателните средства;